ประกาศจังหวัดสระแก้วประกาศจังหวัดสระแก้วเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดสระแก้วโดยความเห็นชอบร่วมกันของคณะกรมการจังหวัดสระแก้วและสภาวัฒนธรรมจังหวัดสระแก้วจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เว้นแต่ได้กระทำในสถานที่ที่ได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ ต้องได้รับอนุญาตจากนายอำเภอแห่งท้องที่๓.กำหนดระยะเวลาในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน๓.๑ให้กระทำได้ในวันลอยกระทง ซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อย โคมลอย โคมไฟ ในช่วงเวลา ๒๑.๐๐ นาฬิกา ถึงเวลา ๒๔.๐๐ นาฬิกา สำหรับโคมควันให้จุดและปล่อย ในช่วงเวลา ๑๐.๐๐ นาฬิกา ถึงเวลา ๑๒.๐๐ นาฬิกา๓.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยโคมลอย โคมไฟ ให้จุดและปล่อย ในช่วงเวลา ๒๑.๐๐ นาฬิกา ถึงเวลา๒๔.๐๐ นาฬิกา สำหรับ โคมควัน ให้จุดและปล่อยในช่วงเวลา ๑๐.๐๐ นาฬิกา ถึงเวลา ๑๒.๐๐นาฬิกา๓.๓นอกจากข้อกำหนดในข้อ ๓.๑ และข้อ ๓.๒ ให้นายอำเภอพิจารณาอนุญาตตามความเหมาะสม๔.ชนิด ขนาด และจำนวนของโคมลอย โคมไฟโคมควัน หรือวัตถุอื่นใดที่คล้ายคลึงกันที่จะทำการจุดและปล่อยจะต้องมีขนาดและรูปแบบของโคมลอยตามมาตรฐาน มผช. ๘๐๘/๒๕๕๒ ดังนี้๔.๑ตัวโคมมีปริมาตรไม่เกิน ๑ ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน๑๔๐ เซนติเมตร และทำจากวัสดุธรรมชาติ๔.๒ส่วนที่เป็นเชื้อเพลิงให้ทำจากกระดาษชุบเทียน ขี้ผึ้ง หรือพาราฟิน น้ำหนักไม่เกิน ๕๕กรัม ระยะเวลาการเผาไหม้ไม่เกิน ๘ นาที โดยยึดติดกับตัวโคมด้วยเชือกทนไฟ เชือกหรือลวดอ่อน เบอร์ ๒๔ (เส้นผ่าศูนย์กลางประมาณ๐.๕ มิลลิเมตร) จำนวน ๒ เส้น ความยาวเส้นละไม่เกิน ๓๐ เซนติเมตร๔.๓ห้ามพ่วงหรือผูกติดพลุ ดอกไม้ไฟ หรือสิ่งอื่นใดไปกับโคมขณะปล่อยโดยจำนวนการจุดและปล่อยต่อ ๑ สถานที่ ใน ๑ วัน หรือใน ๑ เวลาให้จุดและปล่อยได้ตามวัตถุประสงค์ของการจัดงานตามที่นายอำเภอแห่งท้องที่พิจารณาเห็นสมควร โดยคำนึงถึงการมีส่วนร่วมของชุมชน ประเพณีและวัฒนธรรมท้องถิ่นประกอบกับระยะเวลาที่กำหนดให้จุดได้๕.สถานที่จุดและปล่อยโคมลอยโคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ ต้องเป็นไปตามหลักเกณฑ์ดังนี้๕.๑พื้นที่เฝ้าระวังพิเศษระดับ ๑ (พื้นที่สีแดง) คือ บริเวณแนวขึ้น - ลงสนามบินที่อยู่ห่างจากทางขึ้น - ลงของเครื่องบิน ข้างละ ๔.๖ กิโลเมตรและห่างจากหัวทางวิ่งทั้งสองด้าน ด้านละ ๑๘.๕ กิโลเมตรห้ามมีการจุดและปล่อยโดยเด็ดขาด๕.๒พื้นที่อื่นให้กระทำได้เมื่อได้รับอนุญาตจากนายอำเภอโดยให้นายอำเภอแห่งท้องที่ระบุพื้นที่การจุดและปล่อยโคมลอย โคมไฟโคมควันหรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อย๖.มาตรการในการป้องกันมิให้มีการเล่นการพนันห้ามจัดให้มีการพนันขันต่อในการจุดและปล่อยหรือกระทำการอย่างใด เพื่อให้โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ห้ามมิให้ผู้ใดจำหน่ายโคมลอย โคมไฟ โคมควันหรือวัตถุอื่นใดที่คล้ายคลึงกันในวัดโรงเรียน ทางสาธารณะ ที่สาธารณะ เว้นแต่เป็นพื้นที่ตามข้อ ๕.๒๗.๒ให้ผู้รับอนุญาตจัดให้มีผู้ประสานงานการจุดและปล่อย โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ ที่สามารถติดต่อได้ทางโทรศัพท์ อย่างน้อย ๒ คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันเวลาที่ได้รับอนุญาต และให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย๗.๓ให้นายอำเภอแห่งท้องที่ กำหนดมาตรการป้องกันและการรักษาความปลอดภัยและการอื่นใดเพิ่มเติมได้ตามความเหมาะสมของแต่ละท้องที่ เพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๘.ในการขออนุญาตจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกัน ต้องยื่นขอรับใบอนุญาตล่วงหน้าก่อนวันจุดและปล่อยไม่น้อยกว่า๑๕ วัน เพื่อให้อำเภอสามารถตรวจสอบความเหมาะสมของสถานที่และแจ้งประสานสนามบิน/ท่าอากาศยานหรือศูนย์ควบคุมการบินในพื้นที่ทราบล่วงหน้า๗ วัน๙.ผู้ใดกระทำการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ นอกสถานที่ที่ได้รับอนุญาต หรือเป็นผู้จัดให้มีสถานที่จุดและปล่อย โดยไม่ได้รับอนุญาตหรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับ ตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๑๐.ผู้ได้รับอนุญาตตามประกาศนี้ไม่ถือเป็นเหตุพ้นผิดหากการจุดและปล่อย หรือกระทำการอย่างใดเพื่อให้โคมลอย โคมไฟโคมควัน หรือวัตถุอื่นใดที่คล้ายคลึงกัน ขึ้นไปสู่อากาศและก่อให้เกิดความเสียหายแก่อากาศยาน ชุมชน หรือประชาชน๑๑.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๗ตุลาคม พ.ศ. ๒๕๕๙กล้าณรงค์ พงษ์เจริญผู้ว่าราชการจังหวัดสระแก้วปริยานุช/จัดทำ๒ พฤศจิกายน๒๕๕๙ชวัลพร/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๔๖ ง/หน้า ๕๘/๒๘ ตุลาคม ๒๕๕๙